钦定古今图书集成/理学汇编/文学典/第084卷 > 李士会
## 钦定古今图书集成/理学汇编/文学典/第084卷 > 李士会

按《江西通志》：“士会，字有元，乐平人。少慧敏且力学，汎
极古今子史百家，而归宿于六经文轨，先秦两汉，以
乐平起汉建安，迄宋德祐，上下千载无纪事者，由是
专意邑乘，闻前辈有能道邑中前日事，不惮百里往
咨之。绍熙杨简，庆元曹彦约俱尝尹是邑，遗爱在民
心，则走江浙访及子孙，尽得其当时施设政教之实”，
风抄雪纂，成《乐平广记》三十卷，邑人物始有据。待制
李粲称其“纪述备，考核精，笔削严，可方古史”云。